Ad d-naf M.A.Haddadou(2009) ,ibder-d ula d netta tamuɣli-yis, i yexdem ɣef ''yinzan'' deg temnaḍt n tmur imaziɣen d temnaḍt n leqbayel, wanda i d-yefka kṛḍ n yismawen yemgaraden di temnaḍt n atlas alemmas n imaziɣen Imucaɣen :'' inhan '', '' yinzan '' ɣer temnaḍt n leqbayel,ma yella d lemtul, d awal i mucaen, ad t-seqdacen yimdanen n leqbayel deg tmeslayt-nsen, maca kṛaḍ n yismawen-agi tezditen yiwet n tegnit n tmenna, d ayen i t-yeǧǧan ad d-yini '' inhan '' d '' yinzan '', d '' lemtul '' ttmudun-d yiwen unamek3. Deg unamek n wawal-is ad naf belli aḥric ameqran n leqbayel samrassen isem n lemtul ɣer tama n yisemn yinzan di tutlayt-nsen, ɣas ulamma yella-d d awal ajenṭaḍ n tutlayt nniḍen, acku aseqdec-nsen d yiwen unamek. Iwakken ad yewḍ yinzi, neɣ lemtel, d win iṣṣaḥen, d win ikkemlen, ilaq ad yesu snat n tewtilin deg lewhi-is 4: 1-Tawtilt tamezwarut : d tenzel sumata.